Héctor Enrique Santos Hernández

**Héctor Enrique Santos Hernández** S.D.B. (født 17. august 1917 i Antigua Ocotepeque i Honduras, død 10. mai 2005 i Tegucigalpa) var en honduransk ordensgeistlig som var katolsk erkebiskop av Tegucigalpa.
## Liv og virke
### Bakgrunn
Héctor Enrique Santos Hernández var sønn av ekteparet Manuel Santos Aguilar og Balbina de Jesús Hernández Pinto. 
### Prest
Han begynte på presteseminar, sluttet seg til salesianerordenen, og ble presteviet den 1. november 1947.
### Biskop av Santa Rosa de Copán
Den 12. september 1958ble han utnevnt til biskop av bispedømmet Santa Rosa de Copán. Den 12. desember 1958 ble han bispeviet i *María Auxiliadora*-kirken i Comayagüela. Hovedkonsekrator var     erkebiskop José de la Cruz Turcios y Barahona S.D.B. av Tegucigalpa; medkonsekrerende var Tegucigalpas hjelpebiskop Evelio Domínguez Recinos, og biskop Pedro Arnoldo Aparicio y Quintanilla S.D.B. av San Vicente i El Salvador.

I bispedømmet Santa Rosa de Copán grunnla han sammen med presten og advokaten Héctor Guillermo Chavarria det salesianske institutt *Santo Domingo Savio*for unge menn. Den 14. februar 1952 ble biskop Santos Hernández utnevnt til direktør for *San Miguel* salesianske institutt i Tegucigalpa.

I januar måned 1961 beordret Monsignor Héctor Enrique Santos Hernández, autorisert av Bispekonferansen i Honduras, grunnleggelsen av et interdiocesane hovedseminar for studenter i filosofi og teologi. I tillegg undertegnet han kontrakt med «Canadian Bishops' Conference» som hadde tilbudt å bygge et seminar og drive det. Dette for å svare på en oppfordring fra pave Johannes XXIII til fordel for støtte av Latin-Amerika. Ved samme avtale ble gutteseminaret og hovedseminaret fysisk atskilt. De første timene i de nye bygningene begynte i juli 1962.

I april 1961 ledet biskop Santos Hernández den første bispedømmekongress i Santa Rosa de Copán, med tilstedeværelse av biskoper fra Guatemala, El Salvador og fra Honduras selv, og med republikkens president, Ramón Villeda Morales, som gjest.

### Erkebiskop av Tegucigalpa
Den 15. mai 1962 ble Héctor Enrique Santos utnevnt til erkebiskop av erkebispedømmet Tegucigalpa. 

Han deltok på Andre Vatikankonsil. I Honduras gav han stort bidrae til landets undervisning og kirkelige utdanning, og ga hjelpebiskopen i Tegucigalpa, monsignor Óscar Andrés Rodríguez Maradiaga, i oppdrag å koordinere organisasjonen, opprettelsen og driften av det katolske universitetet i Honduras «Vår Frue, Fredens Dronning».

Den 3. januar 1993 fratrådte han i an alder av 76 år som erkebiskop av den honduranske hovedstad. Han var erkebiskop-emeritus i flere år; han døde ikke før den 10. mai 2005 i Tegucigalpa, da 88 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Benedetto Aloisi Masella (1879-1970) *1919
* Erkebiskop Federico Lunardi (1880-1954) *1936
* Erkebiskop José de la Cruz Turcios y Barahona (1884-1968) *1943
* Erkebiskop *Héctor Enrique Santos Hernández* (1917-2005) *1958

## Referanser